आमदर्शकको अभिरुचिभित्र कुन समय कस्ता फिल्म पर्छन् ? त्यसको सही आँकलन गर्न सकिँदैन । यस्तो प्रवृत्ति नेपाली फिल्म संसारका सन्दर्भमा मात्र होइन, व्यावसायिक रूपले अगाडि रहेको बलिउडमा पनि यस्ता परिदृश्य देख्न पाइन्छन् । बलिउडका सफल नायक, लगानीकर्तासमेत रहेका शाहरूख खानका प्रायः हरेक फिल्मले सफलता पाउनेमा सन्देह उमार्न कठिनै पर्छ । हरेक वर्ष एकाध फिल्ममा मात्र हात हाल्ने आमिर खानको तहमा त शाहरूखको सफलतालाई दाँज्न मिल्दैन । तर, बलिउडका सफल फिल्मकर्मीको दायरामा भने उनी उभिन्छन् । तर, यो वर्ष भने उनको एउटा फिल्म ‘…..’ ले बलिउडमा पानीसमेत फेर्न नपाई सुपरफ्लपको पगरी लगाउन पुग्यो । अहिले बलिउडमा शाहरूख खानद्वारा निर्मित मात्र होइन, अरू फिल्मका पनि हालत त्यस्तै छ । अपेक्षाकृत रूपमा अहिले बलिउडमा निर्माण भइरहेका फिल्महरूले राम्रो कमाइ गरिरहेका छैनन् । अपेक्षा गरिएको ‘ट्वाइलेट ः एक प्रेमकथा’जस्तो फिल्मले समेत दर्शकको स्नेह प्राप्त गर्न सकेन ।
